กฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมสรรพสามิตพ.ศ. ๒๕๖๒[๑] อาศัยอำนาจตามความในมาตรา๖ และมาตรา ๗ วรรคหนึ่ง แห่งพระราชบัญญัติเครื่องแบบข้าราชการฝ่ายพลเรือน พุทธศักราช๒๔๗๘ นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ให้ยกเลิก(๑) กฎสำนักนายกรัฐมนตรี ฉบับที่ ๘๒ (พ.ศ. ๒๕๓๗) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘(๒) กฎสำนักนายกรัฐมนตรี ฉบับที่ ๙๖ (พ.ศ. ๒๕๕๕) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ข้อ ๒ ลักษณะ ชนิด และประเภทของเครื่องแบบพิเศษสำหรับข้าราชการกรมสรรพสามิตกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมสรรพสามิตชาย หมวด ๑ชนิดของเครื่องแบบ ข้อ ๓ เครื่องแบบพิเศษข้าราชการกรมสรรพสามิตชาย มี๗ ชนิด คือ(๑) เครื่องแบบปฏิบัติงานสีน้ำเงินดำ ประกอบด้วย(ก) หมวกทรงหม้อตาลสีน้ำเงินดำหรือหมวกแก๊ปทรงอ่อนมีกะบังสีน้ำเงินดำ(ข) เสื้อคอพับสีน้ำเงินดำหรือเสื้อคอแบะปล่อยเอวสีน้ำเงินดำ(ค) กางเกงขายาวสีน้ำเงินดำ(ง) เข็มขัดด้ายถักสีน้ำเงินดำ(จ) รองเท้าหุ้มส้นหนังหรือวัตถุเทียมหนังสีดำ(๒) เครื่องแบบปฏิบัติงานสีกากี ประกอบด้วย(ก) หมวกทรงหม้อตาลสีกากีหรือหมวกแก๊ปทรงอ่อนมีกะบังสีกากี(ข) เสื้อคอพับสีกากีหรือเสื้อคอแบะปล่อยเอวสีกากี(ค) กางเกงขายาวสีกากี(ง) เข็มขัดด้ายถักสีกากี(จ) รองเท้าหุ้มส้นหนังหรือวัตถุเทียมหนังสีดำ(๓) เครื่องแบบลำลองสีน้ำเงินดำ ประกอบด้วย(ก) หมวกทรงหม้อตาลสีน้ำเงินดำหรือหมวกแก๊ปทรงอ่อนมีกะบังสีน้ำเงินดำ(ข) เสื้อคอพับสีขาว(ค) กางเกงขายาวสีน้ำเงินดำ(ง) เข็มขัดด้ายถักสีน้ำเงินดำ(จ) รองเท้าหุ้มส้นหนังหรือวัตถุเทียมหนังสีดำ(๔) เครื่องแบบลำลองสีกากี ประกอบด้วย(ก) หมวกทรงหม้อตาลสีกากีหรือหมวกแก๊ปทรงอ่อนมีกะบังสีกากี(ข) เสื้อคอพับสีขาว(ค) กางเกงขายาวสีกากี(ง) เข็มขัดด้ายถักสีกากี(จ) รองเท้าหุ้มส้นหนังหรือวัตถุเทียมหนังสีดำ(๕) เครื่องแบบตรวจค้นสีน้ำเงินดำ ประกอบด้วย(ก) หมวกแก๊ปทรงอ่อนมีกะบังสีน้ำเงินดำ(ข) เสื้อคอพับสีน้ำเงินดำหรือเสื้อคอแบะปล่อยเอวสีน้ำเงินดำ(ค) กางเกงขายาวสีน้ำเงินดำ(ง) เข็มขัดด้ายถักสีน้ำเงินดำหรือเข็มขัดหนังสีดำ(จ) รองเท้าหุ้มส้นหรือรองเท้าหุ้มข้อหนังหรือวัตถุเทียมหนังสีดำ(๖) เครื่องแบบตรวจค้นสีกากี ประกอบด้วย(ก) หมวกแก๊ปทรงอ่อนมีกะบังสีกากี(ข) เสื้อคอพับสีกากีหรือเสื้อคอแบะปล่อยเอวสีกากี(ค) กางเกงขายาวสีกากี(ง) เข็มขัดด้ายถักสีกากีหรือเข็มขัดหนังสีดำ(จ) รองเท้าหุ้มส้นหรือรองเท้าหุ้มข้อหนังหรือวัตถุเทียมหนังสีดำ(๗) เครื่องแบบภาคสนามสีน้ำเงินดำ ประกอบด้วย(ก) หมวกทรงอ่อนไม่มีกะบัง (หมวกเบเร่ต์) สีดำ(ข) เสื้อคอแบะแบบฝึกปล่อยเอวสีน้ำเงินดำ(ค) กางเกงขายาวแบบฝึกสีน้ำเงินดำ(ง) เข็มขัดด้ายถักสีน้ำเงินดำหรือเข็มขัดหนังสีดำ(จ) รองเท้าสูงครึ่งน่องหนังหรือวัตถุเทียมหนังสีดำชนิดผูกเชือกหมวด ๒ส่วนของเครื่องแบบ ข้อ ๔ หมวก มี ๕ แบบ คือ(๑) หมวกทรงหม้อตาลสีน้ำเงินดำ มีเครื่องประกอบ ดังต่อไปนี้(ก) กะบัง ทำด้วยหนังหรือวัตถุเทียมหนังสีดำสำหรับข้าราชการกรมสรรพสามิตตำแหน่งประเภททั่วไป ระดับอาวุโสตำแหน่งประเภทวิชาการ ระดับชำนาญการและระดับชำนาญการพิเศษ และตำแหน่งประเภทอำนวยการระดับต้น ที่ขอบโค้งของกะบังทั้งด้านซ้ายและด้านขวาปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ด้านละ ๑ ช่อ โดยปักหรือทำมาบรรจบกันที่ตรงกลางของกะบัง สำหรับข้าราชการกรมสรรพสามิตตำแหน่งประเภททั่วไประดับทักษะพิเศษ ตำแหน่งประเภทวิชาการ ระดับเชี่ยวชาญและระดับทรงคุณวุฒิ ตำแหน่งประเภทอำนวยการระดับสูง และตำแหน่งประเภทบริหาร ระดับต้นและระดับสูง ที่ขอบโค้งของกะบังทั้งด้านซ้ายและด้านขวาปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ด้านละ ๒ ช่อ โดยปักหรือทำมาบรรจบกันที่ตรงกลางของกะบัง(ข) สายรัดคาง กว้าง ๑.๒ เซนติเมตร ทำด้วยหนังหรือวัตถุเทียมหนังสีดำ ปลายสายรัดคางมีดุมโลหะสีทองลายดุนรูปนกวายุภักษ์ ข้างละ ๑ ดุม(ค) ผ้าพันหมวกสีดำ กว้าง ๔ เซนติเมตร(ง) ตราหน้าหมวก เป็นรูปเครื่องหมายราชการกรมสรรพสามิตปักด้วยดิ้นทองหรือวัตถุเทียมดิ้นทองหรือไหมสีทองกว้าง ๖ เซนติเมตร สูง ๗ เซนติเมตร(๒) หมวกทรงหม้อตาลสีกากี มีลักษณะเช่นเดียวกับหมวกตาม (๑)(๓) หมวกแก๊ปทรงอ่อนมีกะบังสีน้ำเงินดำทำด้วยผ้า ตอนหน้ามีกะบังสีเดียวกับหมวก กะบัง มีลักษณะเช่นเดียวกับ (๑) (ก) ตราหน้าหมวก มีลักษณะเช่นเดียวกับ(๑) (ง) แต่มีขนาดกว้าง ๒.๕ เซนติเมตร สูง ๓.๕ เซนติเมตร ปักด้วยไหมสีทองหรือวัตถุเทียมไหมสีทอง(๔) หมวกแก๊ปทรงอ่อนมีกะบังสีกากี มีลักษณะเช่นเดียวกับหมวกตาม (๓)(๕) หมวกทรงอ่อนไม่มีกะบัง (หมวกเบเร่ต์) สีดำ ทำด้วยสักหลาด ไม่มีตะเข็บ ขอบหมวกหุ้มด้วยหนังหรือวัตถุเทียมหนังสีดำกว้าง ๑ เซนติเมตร ตราหน้าหมวก มีลักษณะและขนาดเช่นเดียวกับ (๑) (ง) ให้ติดตราหน้าหมวกด้านซ้ายห่างจากกึ่งกลางด้านหน้าหมวก๔ เซนติเมตรข้อ ๕ เสื้อ มี ๖ แบบ คือ(๑) เสื้อคอพับสีน้ำเงินดำ แขนยาวรัดข้อมือ มีดุมที่ข้อมือ ข้างละ ๑ ดุม หรือแขนสั้นเหนือศอกเล็กน้อยที่อกเสื้อทั้งสองข้างมีกระเป๋าปะ ข้างละ ๑ กระเป๋า กระเป๋าเสื้อมีแถบอยู่ตรงกลางตามแนวดิ่ง กว้าง ๓.๕ เซนติเมตร มีใบปกกระเป๋ารูปมนชายกลางแหลมที่ปากกระเป๋าทั้งสองข้างติดดุม ข้างละ ๑ ดุม สำหรับขัดใบปกกระเป๋า ตัวเสื้อผ่าอกตลอดแนวมีสาบ กว้าง ๓.๕ เซนติเมตร มีดุมที่คอและแนวอกเสื้อ๖ ดุม ระยะห่างเท่า ๆ กันพอสมควร ดุมทั้งหมดเป็นรูปกลมแบนทำด้วยวัตถุสีเดียวกับเสื้อที่ไหล่เสื้อทั้งสองข้างมีอินทรธนูอ่อนสีเดียวกับเสื้อ เหนือบ่าทั้งสองข้างจากไหล่ไปคอปลายมน ด้านไหล่ กว้าง ๔ เซนติเมตร ด้านคอ กว้าง ๓ เซนติเมตร ตอนปลายขัดดุมติดกับตัวเสื้อเมื่อสวมเสื้อนี้ ให้ขัดดุมทุกดุม ยกเว้นดุมบนสุดที่อกเสื้อติดกับคอ และให้สอดชายเสื้อไว้ภายในกางเกง(๒) เสื้อคอพับสีกากี มีลักษณะเช่นเดียวกับเสื้อตาม (๑)(๓) เสื้อคอพับสีขาว มีลักษณะเช่นเดียวกับเสื้อตาม (๑)(๔) เสื้อคอแบะปล่อยเอวสีน้ำเงินดำ แขนสั้นตัวเสื้อผ่าอกตลอดแนว ไม่มีสาบเสื้อ มีดุมที่คอและแนวอกเสื้อ๕ ดุม ระยะห่างเท่า ๆ กันพอสมควร ที่อกเสื้อมีกระเป๋าปะรูปสี่เหลี่ยม ตัดมุมที่ก้นกระเป๋าทั้งสองข้างข้างละ ๑ กระเป๋า และกระเป๋าล่าง มี ๒ กระเป๋า มีลักษณะเช่นเดียวกับกระเป๋าบนแต่มีขนาดใหญ่กว่าปะติดกับตัวเสื้อในระดับเอว ข้างละ ๑ กระเป๋า กระเป๋าทั้งหมดมีใบปกกระเป๋าและตัดมุมรับกับก้นกระเป๋าที่เอวด้านหลัง คาดด้วยผ้าสีเดียวกับเสื้อ กว้าง ๕ เซนติเมตร ชายเสื้อที่ตะเข็บกลางหลังเปิดไว้ถึงผ้าคาด(๕) เสื้อคอแบะปล่อยเอวสีกากี มีลักษณะเช่นเดียวกับเสื้อตาม (๔)(๖) เสื้อคอแบะแบบฝึกปล่อยเอวสีน้ำเงินดำ ตัวเสื้อปล่อยยาวถึงสะโพก ปกเสื้อแบะมุมปกแหลม ปกเสื้อด้านขวาปักเครื่องหมายราชการกรมสรรพสามิตและปกเสื้อด้านซ้าย ปักเครื่องหมายตำแหน่ง ที่บ่ามีอินทรธนูขัดดุมข้างละ ๑ ดุมปลายอินทรธนูอ่อนเป็นรูปสี่เหลี่ยม ตัวเสื้อผ่าอกตลอดแนว ไม่มีสาบ มีดุม ๕ ดุม แขนเสื้อยาวรูปทรงกระบอกปลายแขนเสื้อทั้งสองข้างตรงด้านในชิดลำตัวติดแผ่นรัดข้อมือขนาดกว้าง ๔ เซนติเมตร ยาว ๑๐ เซนติเมตร ห่างจากปลายแขนเสื้อพองาม ชายเป็นรูปสี่เหลี่ยมชี้ไปด้านหลังขัดดุม๑ ดุม ติดกับแขนเสื้อในแนวเดียวกัน มีดุม ๑ ดุม สำหรับรัดปลายแขนเสื้อ ตัวเสื้อด้านหน้ามีกระเป๋าบนและกระเป๋าล่างข้างละ ๒ กระเป๋าเป็นกระเป๋าปะยืดรูปสี่เหลี่ยมชายข้างทั้งสองข้างพับจีบเพื่อให้ขยายได้ชายล่างเย็บติดกับตัวเสื้อ มีใบปกกระเป๋ารูปสี่เหลี่ยม ขัดดุม ๒ ดุม กระเป๋าล่างให้ชายล่างของกระเป๋าอยู่ห่างจากตะเข็บชายเสื้อ๑.๕ เซนติเมตร ตัวเสื้อด้านหลังในแนวเอวติดแผ่นผ้ารัดเอวจากตะเข็บเสื้อด้านข้างขนาดกว้าง ๔ เซนติเมตร ยาว ๑๐ เซนติเมตร ข้างละ ๑ แผ่น ชายเป็นรูปสี่เหลี่ยมชี้ไปทางด้านหลังขัดดุม ๑ ดุม ติดกับตัวเสื้อด้านหลังและในแนวเดียวกันมีดุมอีก๑ ดุม สำหรับรัดเอว ดุมทั้งหมดใช้ดุมกลมแบน ขนาดเส้นผ่าศูนย์กลาง ๒ เซนติเมตร ทำด้วยวัตถุสีดำรังดุมแนวอกเสื้อและกระเป๋าเสื้อให้ซ่อนไว้ภายในเสื้อและด้านในของใบปกกระเป๋า เมื่อสวมเสื้อนี้ให้พับปลายแขนเสื้อขึ้นมาเพียงศอกและปล่อยชายเสื้อไว้นอกกางเกงข้อ ๖ กางเกง มี ๓ แบบ คือ(๑) กางเกงขายาวสีน้ำเงินดำ ไม่พับปลายขาปลายขายาวปิดตาตุ่ม กว้างไม่น้อยกว่า ๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัด ทำด้วยผ้าสีเดียวกับกางเกง กว้างไม่เกิน ๑ เซนติเมตรจำนวน ๗ ห่วง ที่แนวตะเข็บกางเกงด้านข้างมีกระเป๋าเจาะ ข้างละ ๑ กระเป๋า ด้านหลังมีกระเป๋าเจาะ๒ ข้าง ข้างละ ๑ กระเป๋า จะมีใบปกกระเป๋าหรือไม่ก็ได้(๒) กางเกงขายาวสีกากี มีลักษณะเช่นเดียวกับกางเกงตาม (๑)(๓) กางเกงขายาวแบบฝึกสีน้ำเงินดำ ไม่พับปลายขา ปลายขายาวปิดตาตุ่ม กว้างไม่น้อยกว่า๒๒ เซนติเมตร และไม่เกิน ๒๖ เซนติเมตร ที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑ เซนติเมตร จำนวน ๗ ห่วงที่แนวตะเข็บกางเกงด้านข้างมีกระเป๋าเจาะ ข้างละ ๑ กระเป๋า ด้านหลังมีกระเป๋าเจาะ๒ ข้าง มีใบปกกระเป๋า ข้างละ ๑ กระเป๋า ขัดดุมสีดำ ข้างละ ๑ ดุม และที่ตะเข็บกางเกงด้านนอกเหนือเข่าเล็กน้อยทั้งสองข้างมีกระเป๋าปะยืดชาย ข้างละ ๑ กระเป๋า ตัวกระเป๋าเป็นรูปสี่เหลี่ยม ตรงกลางพับจีบ ๒ จีบชายหน้าและชายล่างเย็บติดกับขากางเกง ชายพับจีบเพื่อให้ขยายได้ มีใบปกกระเป๋ารูปสี่เหลี่ยมชายปกด้านบนและด้านหน้าเย็บติดกับขากางเกงขัดดุมที่กึ่งกลางปกและมุมปกที่เปิด แห่งละ๑ ดุม รังดุมทั้งหมดซ่อนไว้ด้านในของใบปกกระเป๋า เมื่อสวมประกอบกับรองเท้าสูงครึ่งน่องสีดำชนิดผูกเชือก ให้สอดปลายขากางเกงไว้ภายในรองเท้าข้อ ๗ เข็มขัด มี ๓ แบบ คือ(๑) เข็มขัดด้ายถักสีน้ำเงินดำ กว้าง ๓ เซนติเมตร หัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมนกว้าง ๓.๕ เซนติเมตร ยาว ๕ เซนติเมตร มีรูปเครื่องหมายราชการกรมสรรพสามิตอยู่กึ่งกลางหัวเข็มขัด ไม่มีเข็มสำหรับสอดรูปลายสายเข็มขัดตัดตรงและหุ้มด้วยโลหะสีทอง กว้าง ๑ เซนติเมตร(๒) เข็มขัดด้ายถักสีกากี มีลักษณะเช่นเดียวกับเข็มขัดตาม (๑)(๓) เข็มขัดหนังสีดำ กว้าง ๔.๕ เซนติเมตร หัวเข็มขัดทำด้วยโลหะสีทอง รูปสี่เหลี่ยมผืนผ้าทางตั้งมุมมนกว้าง ๔.๕ เซนติเมตร สูง ๖ เซนติเมตร มีเข็มสำหรับสอดรู ๒ เข็มข้อ ๘ รองเท้า มี ๓ แบบ คือ(๑) รองเท้าหุ้มส้นหนังหรือวัตถุเทียมหนังสีดำ(๒) รองเท้าหุ้มข้อหนังหรือวัตถุเทียมหนังสีดำ(๓) รองเท้าสูงครึ่งน่องหนังหรือวัตถุเทียมหนังสีดำชนิดผูกเชือกรองเท้าทุกแบบต้องมีส้นไม่มีริ้วและลวดลาย เมื่อสวมรองเท้าต้องสวมถุงเท้าสีดำภาค ๒เครื่องแบบพิเศษข้าราชการกรมสรรพสามิตหญิง หมวด ๑ชนิดของเครื่องแบบ ข้อ ๙ เครื่องแบบพิเศษข้าราชการกรมสรรพสามิตหญิง มี๗ ชนิด คือ(๑) เครื่องแบบปฏิบัติงานสีน้ำเงินดำ ประกอบด้วย(ก) หมวกพับปีกสีน้ำเงินดำ(ข) เสื้อคอพับสีน้ำเงินดำหรือเสื้อคอแบะปล่อยเอวสีน้ำเงินดำ(ค) กางเกงขายาวสีน้ำเงินดำหรือกระโปรงสีน้ำเงินดำ(ง) เข็มขัดด้ายถักสีน้ำเงินดำ(จ) รองเท้าหุ้มส้นหนังหรือวัตถุเทียมหนังสีดำ(๒) เครื่องแบบปฏิบัติงานสีกากี ประกอบด้วย(ก) หมวกพับปีกสีกากี(ข) เสื้อคอพับสีกากีหรือเสื้อคอแบะปล่อยเอวสีกากี(ค) กางเกงขายาวสีกากีหรือกระโปรงสีกากี(ง) เข็มขัดด้ายถักสีกากี(จ) รองเท้าหุ้มส้นหนังหรือวัตถุเทียมหนังสีดำ(๓) เครื่องแบบลำลองสีน้ำเงินดำ ประกอบด้วย(ก) หมวกพับปีกสีน้ำเงินดำ(ข) เสื้อคอพับสีขาวหรือเสื้อคอแบะปล่อยเอวสีขาว(ค) กางเกงขายาวสีน้ำเงินดำหรือกระโปรงสีน้ำเงินดำ(ง) เข็มขัดด้ายถักสีน้ำเงินดำ(จ) รองเท้าหุ้มส้นหนังหรือวัตถุเทียมหนังสีดำ(๔) เครื่องแบบลำลองสีกากี ประกอบด้วย(ก) หมวกพับปีกสีกากี(ข) เสื้อคอพับสีขาวหรือเสื้อคอแบะปล่อยเอวสีขาว(ค) กางเกงขายาวสีกากีหรือกระโปรงสีกากี(ง) เข็มขัดด้ายถักสีกากี(จ) รองเท้าหุ้มส้นหนังหรือวัตถุเทียมหนังสีดำ(๕) เครื่องแบบตรวจค้นสีน้ำเงินดำ ประกอบด้วย(ก) หมวกแก๊ปทรงอ่อนมีกะบังสีน้ำเงินดำ(ข) เสื้อคอแบะปล่อยเอวสีน้ำเงินดำ(ค) กางเกงขายาวสีน้ำเงินดำ(ง) เข็มขัดด้ายถักสีน้ำเงินดำ(จ) รองเท้าหุ้มส้นหนังหรือวัตถุเทียมหนังสีดำ(๖) เครื่องแบบตรวจค้นสีกากี ประกอบด้วย(ก) หมวกแก๊ปทรงอ่อนมีกะบังสีกากี(ข) เสื้อคอแบะปล่อยเอวสีกากี(ค) กางเกงขายาวสีกากี(ง) เข็มขัดด้ายถักสีกากี(จ) รองเท้าหุ้มส้นหนังหรือวัตถุเทียมหนังสีดำ(๗) เครื่องแบบภาคสนามสีน้ำเงินดำ ประกอบด้วย(ก) หมวกทรงอ่อนไม่มีกะบัง (หมวกเบเร่ต์) สีดำ(ข) เสื้อคอแบะแบบฝึกปล่อยเอวสีน้ำเงินดำ(ค) กางเกงขายาวแบบฝึกสีน้ำเงินดำ(ง) เข็มขัดด้ายถักสีน้ำเงินดำหรือเข็มขัดหนังสีดำ(จ) รองเท้าสูงครึ่งน่องหนังหรือวัตถุเทียมหนังสีดำชนิดผูกเชือกหมวด ๒ส่วนของเครื่องแบบ ข้อ ๑๐ หมวก มี ๕ แบบ คือ(๑) หมวกพับปีกสีน้ำเงินดำ ตัวหมวก ทำด้วยสักหลาดสีน้ำเงินดำ พับปีกด้านข้างทั้งสองด้านผ้าพันหมวกสีดำห้อยชายหลัง หน้าหมวก มีรูปเครื่องหมายราชการกรมสรรพสามิตปักด้วยไหมสีทองหรือวัตถุเทียมไหมสีทองกว้าง ๔ เซนติเมตร สูง ๕ เซนติเมตร(๒) หมวกพับปีกสีกากี มีลักษณะเช่นเดียวกับหมวกตาม (๑)(๓) หมวกแก๊ปทรงอ่อนมีกะบังสีน้ำเงินดำ มีลักษณะเช่นเดียวกับหมวกตามข้อ๔ (๓)(๔) หมวกแก๊ปทรงอ่อนมีกะบังสีกากี มีลักษณะเช่นเดียวกับหมวกตามข้อ ๔ (๓)(๕) หมวกทรงอ่อนไม่มีกะบัง (หมวกเบเร่ต์) สีดำ มีลักษณะเช่นเดียวกับหมวกตามข้อ ๔ (๕)ข้อ ๑๑ เสื้อ มี ๗ แบบ คือ(๑) เสื้อคอพับสีน้ำเงินดำ มีลักษณะเช่นเดียวกับเสื้อตามข้อ ๕ (๑)(๒) เสื้อคอพับสีกากี มีลักษณะเช่นเดียวกับเสื้อตามข้อ ๕ (๑)(๓) เสื้อคอพับสีขาว มีลักษณะเช่นเดียวกับเสื้อตามข้อ ๕ (๑)(๔) เสื้อคอแบะปล่อยเอวสีน้ำเงินดำ มีลักษณะเช่นเดียวกับเสื้อตามข้อ ๕ (๔)(๕) เสื้อคอแบะปล่อยเอวสีกากี มีลักษณะเช่นเดียวกับเสื้อตามข้อ ๕ (๔)(๖) เสื้อคอแบะปล่อยเอวสีขาว มีลักษณะเช่นเดียวกับเสื้อตามข้อ ๕ (๔)(๗) เสื้อคอแบะแบบฝึกปล่อยเอวสีน้ำเงินดำมีลักษณะเช่นเดียวกับเสื้อตามข้อ ๕ (๖)ข้อ ๑๒ กางเกง มี ๓ แบบ คือ(๑) กางเกงขายาวสีน้ำเงินดำ ไม่พับปลายขาปลายขายาวปิดตาตุ่ม กว้างไม่น้อยกว่า ๑๖ เซนติเมตร และไม่เกิน ๒๒ เซนติเมตรที่ขอบเอวมีห่วงสำหรับสอดเข็มขัด ทำด้วยผ้าสีเดียวกับกางเกง กว้างไม่เกิน ๑ เซนติเมตรจำนวน ๕ ห่วง ที่แนวตะเข็บกางเกงด้านข้างมีกระเป๋าเจาะ ข้างละ ๑ กระเป๋า ด้านหลังจะมีกระเป๋าเจาะ๒ ข้างหรือไม่ก็ได้(๒) กางเกงขายาวสีกากี มีลักษณะเช่นเดียวกับกางเกงตาม (๑)(๓) กางเกงขายาวแบบฝึกสีน้ำเงินดำ มีลักษณะเช่นเดียวกับกางเกงตามข้อ ๖ (๓)ข้อ ๑๓ กระโปรง มี ๒ แบบ คือ(๑) กระโปรงสีน้ำเงินดำ ยาวปิดเข่าพอสมควรทางด้านหน้าขวาและซ้าย มีกระเป๋าเจาะ ข้างละ ๑ กระเป๋า ปากกระเป๋าเฉียงลงทางข้างเล็กน้อย หรือจะไม่มีกระเป๋าเลยก็ได้ชายกระโปรงไม่บาน(๒) กระโปรงสีกากี มีลักษณะเช่นเดียวกับกระโปรงตาม (๑)ข้อ ๑๔ เข็มขัด มี ๓ แบบ คือ(๑) เข็มขัดด้ายถักสีน้ำเงินดำ มีลักษณะเช่นเดียวกับเข็มขัดตามข้อ ๗ (๑)(๒) เข็มขัดด้ายถักสีกากี มีลักษณะเช่นเดียวกับเข็มขัดตามข้อ ๗ (๑)(๓) เข็มขัดหนังสีดำ มีลักษณะเช่นเดียวกับเข็มขัดตามข้อ ๗ (๓)ข้อ ๑๕ รองเท้า มี ๒ แบบ คือ(๑) รองเท้าหุ้มส้นหนังหรือวัตถุเทียมหนังสีดำ แบบปิดปลายเท้า ส้นสูงไม่เกิน ๕เซนติเมตร(๒) รองเท้าสูงครึ่งน่องหนังหรือวัตถุเทียมหนังสีดำชนิดผูกเชือกรองเท้าทุกแบบต้องมีส้นไม่มีริ้วและลวดลายภาค ๓อินทรธนูและเครื่องหมาย ข้อ ๑๖ อินทรธนู มีลักษณะแข็งทำด้วยไหมหรือวัตถุเทียมไหมสีทองหรือทำด้วยสักหลาดสีน้ำเงินดำ เป็นแผ่นสี่เหลี่ยมผืนผ้าปลายรวบ สำหรับข้าราชการกรมสรรพสามิตชาย กว้าง๕ เซนติเมตร ยาว ๑๓ เซนติเมตร สำหรับข้าราชการกรมสรรพสามิตหญิง กว้าง ๔.๕เซนติเมตร ยาว ๑๑ เซนติเมตร ที่ปลายอินทรธนูทุกแบบให้ประดับดุมโลหะสีทองลายดุนเป็นรูปนกวายุภักษ์ ขนาดเล็ก ๑ ดุม และมีรูปเครื่องหมายราชการกรมสรรพสามิต กว้าง ๒.๗ เซนติเมตร สูง ๓.๓ เซนติเมตร เหนือเครื่องหมายตำแหน่งบนอินทรธนูข้อ ๑๗ เครื่องหมายตำแหน่งบนอินทรธนู มีดังต่อไปนี้เครื่องหมายดาว หมายถึง โลหะสีทองลักษณะเป็นรูปดาว๘ แฉก ตอนกลางดุนนูนและลาดลงทางปลายแฉกแถบ หมายถึง แถบไหมสีทองหรือวัตถุเทียมไหมสีทอง กว้าง ๑.๒ เซนติเมตร(๑) ตำแหน่งประเภทวิชาการ ระดับทรงคุณวุฒิ และตำแหน่งประเภทบริหาร ระดับสูง ใช้อินทรธนูทำด้วยไหมสีทองหรือวัตถุเทียมไหมสีทองประดับด้วยเครื่องหมายดาว ๔ ดวง ด้านล่างมีช่อชัยพฤกษ์ล้อม(๒) ตำแหน่งประเภททั่วไป ระดับทักษะพิเศษ ตำแหน่งประเภทวิชาการ ระดับเชี่ยวชาญตำแหน่งประเภทอำนวยการ ระดับสูง และตำแหน่งประเภทบริหาร ระดับต้น ใช้อินทรธนูทำด้วยไหมสีทองหรือวัตถุเทียมไหมสีทอง ประดับด้วยเครื่องหมายดาว๓ ดวง ด้านล่างมีช่อชัยพฤกษ์ล้อม(๓) ตำแหน่งประเภทวิชาการ ระดับชำนาญการพิเศษ และตำแหน่งประเภทอำนวยการ ระดับต้นใช้อินทรธนูทำด้วยไหมสีทองหรือวัตถุเทียมไหมสีทอง ประดับด้วยเครื่องหมายดาว ๒ ดวง ด้านล่างมีช่อชัยพฤกษ์ล้อม(๔) ตำแหน่งประเภททั่วไป ระดับอาวุโส และตำแหน่งประเภทวิชาการ ระดับชำนาญการ ใช้อินทรธนูทำด้วยไหมสีทองหรือวัตถุเทียมไหมสีทองประดับด้วยเครื่องหมายดาว ๑ ดวง ด้านล่าง มีช่อชัยพฤกษ์ล้อม(๕) ตำแหน่งประเภททั่วไป ระดับชำนาญงาน ใช้อินทรธนูทำด้วยสักหลาดสีน้ำเงินดำมีแถบ ๔ แถบ ตรึงตามขวางบนอินทรธนูทั้งสองข้าง เริ่มต้นห่างจากต้นอินทรธนูด้านไหล่๐.๕ เซนติเมตร เว้นระยะห่างระหว่างแถบ ๐.๕ เซนติเมตร(๖) ตำแหน่งประเภทวิชาการ ระดับปฏิบัติการใช้อินทรธนูทำด้วยสักหลาดสีน้ำเงินดำมีแถบ ๓ แถบ ตรึงตามขวางบนอินทรธนูทั้งสองข้างเริ่มต้นห่างจากต้นอินทรธนูด้านไหล่ ๐.๕ เซนติเมตร เว้นระยะห่างระหว่างแถบ๐.๕ เซนติเมตร(๗) ตำแหน่งประเภททั่วไป ระดับปฏิบัติงาน ใช้อินทรธนูทำด้วยสักหลาดสีน้ำเงินดำมีแถบ๒ แถบ ตรึงตามขวางบนอินทรธนูทั้งสองข้าง เริ่มต้นห่างจากต้นอินทรธนูด้านไหล่ ๐.๕ เซนติเมตร เว้นระยะห่างระหว่างแถบ ๐.๕ เซนติเมตรข้อ ๑๘ การประดับอินทรธนูและเครื่องหมายตำแหน่งบนอินทรธนูจะเปลี่ยนเป็นการประดับเครื่องหมายที่คอปกเสื้อก็ได้เครื่องหมายตำแหน่งที่คอปกเสื้อตามวรรคหนึ่งมีดังต่อไปนี้เครื่องหมายดาว หมายถึง โลหะสีทองหรือปักด้วยไหมสีทอง เป็นรูปดาว ๘ แฉก ตอนกลางดุนนูนและลาดลงทางปลายแฉกแถบ หมายถึง โลหะสีทองหรือปักด้วยไหมสีทอง เป็นรูปสี่เหลี่ยมผืนผ้า กว้าง ๐.๖๕ เซนติเมตร ยาว ๑.๗ เซนติเมตร(๑) ตำแหน่งประเภทวิชาการ ระดับทรงคุณวุฒิ และตำแหน่งประเภทบริหาร ระดับสูง ประดับเครื่องหมายดาว๔ ดวง ล้อมด้วยช่อชัยพฤกษ์ที่คอปกเสื้อด้านซ้าย และประดับรูปเครื่องหมายราชการกรมสรรพสามิตที่คอปกเสื้อด้านขวา(๒) ตำแหน่งประเภททั่วไป ระดับทักษะพิเศษ ตำแหน่งประเภทวิชาการ ระดับเชี่ยวชาญตำแหน่งประเภทอำนวยการ ระดับสูง และตำแหน่งประเภทบริหาร ระดับต้น ประดับเครื่องหมายดาว๓ ดวง ล้อมด้วยช่อชัยพฤกษ์ที่คอปกเสื้อด้านซ้าย และประดับรูปเครื่องหมายราชการกรมสรรพสามิตที่คอปกเสื้อด้านขวา(๓) ตำแหน่งประเภทวิชาการ ระดับชำนาญการพิเศษ และตำแหน่งประเภทอำนวยการ ระดับต้นประดับเครื่องหมายดาว ๒ ดวง ล้อมด้วยช่อชัยพฤกษ์ที่คอปกเสื้อด้านซ้าย และประดับรูปเครื่องหมายราชการกรมสรรพสามิตที่คอปกเสื้อด้านขวา(๔) ตำแหน่งประเภททั่วไป ระดับอาวุโส และตำแหน่งประเภทวิชาการ ระดับชำนาญการ ประดับเครื่องหมายดาว๑ ดวง ล้อมด้วยช่อชัยพฤกษ์ที่คอปกเสื้อด้านซ้าย และประดับรูปเครื่องหมายราชการกรมสรรพสามิตที่คอปกเสื้อด้านขวา(๕) ตำแหน่งประเภททั่วไป ระดับชำนาญงานประดับเครื่องหมายแถบ ๔ แถบ ที่คอปกเสื้อด้านซ้าย และประดับรูปเครื่องหมายราชการกรมสรรพสามิตที่คอปกเสื้อด้านขวา(๖) ตำแหน่งประเภทวิชาการ ระดับปฏิบัติการประดับเครื่องหมายแถบ ๓ แถบ ที่คอปกเสื้อด้านซ้าย และประดับรูปเครื่องหมายราชการกรมสรรพสามิตที่คอปกเสื้อด้านขวา(๗) ตำแหน่งประเภททั่วไป ระดับปฏิบัติงานประดับเครื่องหมายแถบ ๒ แถบ ที่คอปกเสื้อด้านซ้าย และประดับรูปเครื่องหมายราชการกรมสรรพสามิตที่คอปกเสื้อด้านขวาการประดับเครื่องหมายตำแหน่งที่คอปกเสื้อตาม(๕) (๖) และ(๗) ให้เว้นระยะห่างระหว่างแถบ ๐.๓ เซนติเมตรข้อ ๑๙ เครื่องหมายตำแหน่งที่คอปกเสื้อตามข้อ ๑๘ ในกรณีที่ใช้กับเครื่องแบบตามข้อ๓ (๕) (๖) และ(๗) และข้อ ๙ (๕) (๖) และ (๗) ให้ปักด้วยไหมดังต่อไปนี้(๑) เครื่องแบบตามข้อ ๓ (๕) และข้อ๙ (๕) ให้ปักด้วยไหมสีดำ(๒) เครื่องแบบตามข้อ ๓ (๖) และ (๗) และข้อ ๙ (๖) และ (๗) ให้ปักด้วยไหมสีเหลืองข้อ ๒๐ เครื่องแบบตามข้อ ๓ (๕) และ (๖) และข้อ ๙ (๕) และ (๖) ให้ติดเครื่องหมายรูปอาร์มที่ต้นแขนเสื้อข้างซ้าย สำหรับเครื่องแบบตามข้อ๓ (๗) และข้อ ๙ (๗) ให้ติดเครื่องหมายรูปอาร์มที่ต้นแขนเสื้อทั้งสองข้าง และห่างจากตะเข็บไหล่๑ เซนติเมตร เครื่องหมายรูปอาร์มมีลักษณะเป็นรูปอาร์มโค้งหนึ่งในสามของวงกลมตัดมุมป้านทำด้วยผ้าหรือสักหลาดสีดำ มีขอบปักด้วยไหมสีทอง ขนาดส่วนกว้างที่สุด ๑๑ เซนติเมตร ส่วนสูงที่สุด๘ เซนติเมตร ปักอักษรสีฟ้าคำว่า กรมสรรพสามิต อยู่ส่วนบนขนานไปตามแนวขอบโค้ง ตรงกลางเป็นรูปเครื่องหมายราชการกรมสรรพสามิตปักด้วยไหมสีทองใต้รูปเครื่องหมายราชการกรมสรรพสามิตปักอักษรโรมันสีฟ้าว่า EXCISE DEPARTMENT ขนานไปตามแนวของเครื่องหมายรูปอาร์มด้านล่างเหนือรูปเครื่องหมายราชการกรมสรรพสามิต ปักอักษรสีฟ้าแสดงสังกัด ดังต่อไปนี้(๑) เครื่องแบบข้าราชการกรมสรรพสามิต สังกัดสำนักตรวจสอบ ป้องกันและปราบปราม ให้ปักอักษรคำว่าสำนักตรวจสอบ ป้องกันและปราบปราม(๒) เครื่องแบบข้าราชการกรมสรรพสามิต สังกัดสำนักงานสรรพสามิตภาค ให้ปักอักษรคำว่าสำนักงานสรรพสามิตภาคที่ .. ที่สังกัด(๓) เครื่องแบบข้าราชการกรมสรรพสามิต สังกัดสำนักงานสรรพสามิตพื้นที่ ให้ปักอักษรคำว่าสำนักงานสรรพสามิตพื้นที่ ... ที่สังกัดเครื่องหมายรูปอาร์มตามวรรคหนึ่งให้เป็นไปตามแบบท้ายกฎสำนักนายกรัฐมนตรีนี้ข้อ ๒๑ ป้ายชื่อมี ๒ แบบ คือ(๑) เครื่องแบบตามข้อ ๓ (๑) (๒) (๓) (๔) (๕) และ(๖) และข้อ ๙ (๑) (๒) (๓) (๔) (๕) และ (๖) ให้ใช้ป้ายชื่อพื้นสีดำทำด้วยโลหะหรือพลาสติกกว้างไม่เกิน ๒.๕ เซนติเมตร ยาวไม่เกิน ๗.๕ เซนติเมตร แสดงชื่อตัว ชื่อรอง ชื่อสกุล และชื่อตำแหน่งในการบริหารงานหรือชื่อตำแหน่งในสายงานตามที่องค์กรกลางบริหารงานบุคคลกำหนดประดับที่อกเสื้อเหนือกระเป๋าบนขวา(๒) เครื่องแบบตามข้อ ๓ (๗) และข้อ๙ (๗) ให้ใช้แผ่นผ้าเสิร์จสีดำ ขนาดกว้าง๔ เซนติเมตร ยาว ๑๒ เซนติเมตร ปักชื่อตัว ชื่อรอง และชื่อสกุล ด้วยไหมหรือด้ายสีเทาขอบปักด้วยไหมหรือด้ายสีเดียวกันโดยรอบ โดยประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ ๒๒ เครื่องแบบพิเศษสำหรับข้าราชการกรมสรรพสามิตชนิดใดจะต้องแต่งในโอกาสใดให้เป็นไปตามที่อธิบดีกรมสรรพสามิตกำหนดข้อ ๒๓ ข้าราชการกรมสรรพสามิตซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศ หรือเครื่องอิสริยาภรณ์ต่างประเทศ ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายในกรณีที่มีแถบแพรหลายแถบ ให้ติดเรียงกันเป็นแถวยาว แถวละไม่เกิน ๕ แถบข้อ ๒๔ ข้าราชการกรมสรรพสามิตซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการกำหนดข้อ ๒๕ ให้กรมสรรพสามิตจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบพิเศษให้เป็นไปตามกฎสำนักนายกรัฐมนตรีนี้ให้ไว้ ณ วันที่ ๒๙ ตุลาคม พ.ศ. ๒๕๖๒พลเอก ประยุทธ์ จันทร์โอชานายกรัฐมนตรี[เอกสารแนบท้าย]๑. แบบเครื่องหมายรูปอาร์มท้ายกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมสรรพสามิต พ.ศ. ๒๕๖๒ ข้อ ๒๐ (๑)๒. แบบเครื่องหมายรูปอาร์มท้ายกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมสรรพสามิต พ.ศ. ๒๕๖๒ ข้อ ๒๐ (๒)๓.แบบเครื่องหมายรูปอาร์มท้ายกฎสำนักนายกรัฐมนตรี ว่าด้วยเครื่องแบบพิเศษสำหรับข้าราชการกรมสรรพสามิตพ.ศ. ๒๕๖๒ ข้อ ๒๐ (๓)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎสำนักนายกรัฐมนตรีฉบับนี้ คือ เนื่องจากเครื่องแบบพิเศษของเจ้าพนักงานสรรพสามิตได้มีการแก้ไขเพิ่มเติมโดยกฎสำนักนายกรัฐมนตรีหลายฉบับประกอบกับในปัจจุบันภารกิจด้านการปราบปรามของสำนักตรวจสอบ ป้องกันและปราบปราม สำนักงานสรรพสามิตภาค และสำนักงานสรรพสามิตพื้นที่ กรมสรรพสามิตมีการบูรณาการออกตรวจปราบปรามผู้กระทำความผิดร่วมกับหน่วยงานทหารตำรวจและฝ่ายปกครองอย่างต่อเนื่อง ซึ่งเครื่องแบบตรวจค้นที่ใช้อยู่ยังมีรูปแบบที่ไม่เหมาะสมกับภารกิจและขาดความคล่องตัวในการปฏิบัติงานสมควรปรับปรุงเครื่องแบบพิเศษสาหรับข้าราชการกรมสรรพสามิตโดยรวบรวมเครื่องแบบเจ้าพนักงานสรรพสามิตไว้เป็นกฎสำนักนายกรัฐมนตรีฉบับเดียวกันและกำหนดให้มีเครื่องแบบพิเศษเพิ่มขึ้นเป็นเครื่องแบบภาคสนามเพื่อให้เกิดความคล่องตัวในการปฏิบัติงานและมีเครื่องแบบที่เหมาะสมกับภารกิจ จึงจำเป็นต้องออกกฎสำนักนายกรัฐมนตรีนี้พัชรภรณ์/จัดทำ๑๘ กุมภาพันธ์ ๒๕๖๓วิชพงษ์/ตรวจ๒๐ กุมภาพันธ์ ๒๕๖๓[๑] ราชกิจจานุเบกษาเล่ม ๑๓๖/ตอนที่ ๑๑๖ ก/หน้า ๑/๘ พฤศจิกายน ๒๕๖๒